钦定古今图书集成/理学汇编/学行典/第152卷 > 颜刻〈史记作颜高〉
## 钦定古今图书集成/理学汇编/学行典/第152卷 > 颜刻〈史记作颜高〉

按《家语》七十二弟子解：颜刻字子骄，少孔子五十岁。
孔子适卫，子骄为仆。卫灵公与夫人南子同车出，而
令宦者雍梁参乘，使孔子为次。游过市，孔子耻之。颜
刻曰：“‘夫子何耻之’？孔子曰：‘《诗》云：‘觏尔新婚，以慰我心’。
乃叹曰：‘吾未见好德如好色者也’’。”

按《左传：定公八年》：春王正月，公侵齐，门于阳州。士皆
坐列曰：“颜高之弓六钧。”皆取而传观之。阳州人出颜
高，夺人弱弓，籍丘子鉏击之，与一人俱毙。偃且射子
鉏，中颊殪。

按《史记仲尼弟子列传》：“颜高字子骄。”

按：《阙里志》颜刻，“唐赠琅琊伯，宋封雷泽侯